**ΕΓΓΡΑΦΗ ΜΑΘΗΤΩΝ ΣΤΟ ΝΗΠΙΑΓΩΓΕΙΟ**

Οι εγγραφές στα νηπιαγωγεία για το σχολικό έτος 2018-2019 θα πραγματοποιηθούν **από 2 έως 18 Μαΐου 2018**

**ΕΠΙΣΗΜΑΝΣΗ**

Α. Το σχολικό έτος 2018-2019 στο νηπιαγωγείο θα φοιτήσουν τα **νήπια που γεννήθηκαν από 1-1-2013 έως 31-12-2013** καθώς και **τα προνήπια που γεννήθηκαν από 1-01-2014 έως 31-12-2014.**

Β.Τα προνήπια του Δήμου Βέροιας δεν εμπίπτουν στη δίχρονη υποχρεωτική προσχολική εκπαίδευση. Επομένως η φοίτησή τους στο νηπιαγωγείο είναι προαιρετική.

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

 α) **Αίτηση εγγραφής – Υπεύθυνη δήλωση** (χορηγείται από το νηπιαγωγείο)

 β) **Πιστοποιητικό γέννησης Δήμου ή Κοινότητας.** Σας ενημερώνουμε ότι δεν απαιτείται η προσκόμιση του Πιστοποιητικού Γέννησης από

 τους γονείς, αλλά αναζητείται από το Νηπιαγωγείο μέσω του Πληροφοριακού Συστήματος «myschool» του ΥΠΠΕΘ

 (Φ.6/498/57863/Δ1/6-4-2016).

 γ) **Αποδεικτικό στοιχείο από το οποίο διαπιστώνεται η διεύθυνση κατοικίας του μαθητή**.

 δ) **Υπεύθυνη δήλωση του γονέα/κηδεμόνα** ότι αναλαμβάνει την ευθύνη για την **ασφαλή προσέλευση και αποχώρηση του**

 **νηπίου/προνηπίου**

 ε) **Επίδειξη του βιβλιαρίου υγείας του μαθητή,** ή προσκόμιση άλλου στοιχείου, στο οποίο φαίνεται ότι έγιναν τα προβλεπόμενα εμβόλια.

 στ) **Το Ατομικό Δελτίο Υγείας Μαθητή, σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο (Α.Δ.Υ.Μ.)** (χορηγείται από το νηπιαγωγείο-συμπληρώνεται από ιατρούς ειδικότητας Παιδιατρικής, Παθολογίας ή Γενικής Ιατρικής).

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΟΩΡΗΣ ΥΠΟΔΟΧΗΣ**

Α) Βεβαίωση του φορέα εργασίας των γονέων ή κάρτα ανεργίας ή πρόσφατη βεβαίωση ασφαλιστικού φορέα ή ειδοποιητήριο πληρωμής τρέχοντος έτους

**ΠΛΗΡΟΦΟΡΙΕΣ ΣΤΟ ΤΗΛΕΦΩΝΟ ΤΟΥ ΝΗΠΙΑΓΩΓΕΙΟΥ: 2331071671 (ώρες 13.00 μ.μ.- 14.00 μ.μ.)**

Η ΠΡΟΪΣΤΑΜΕΝΗ ΤΟΥ ΝΗΠΙΑΓΩΓΕΙΟΥ

ΑΠΙΔΟΠΟΥΛΟΥ ΣΟΦΙΑ